Държавен вестник, бр. 74, 2012 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  74
(4) Звеното по ал. 1:
1. планира, извършва и докладва дей­
ността по вътрешния одит в съответствие с 
изискванията на Закона за вътрешния одит в 
публичния сектор, стандартите за вътрешен 
одит в публичния сектор, Етичния кодекс на 
вътрешните одитори, статута на вътрешния 
одит и утвърдената от министъра на финансите 
методология за вътрешен одит в публичния 
сектор;
2. изготвя на базата на оценка на риска 
тригодишен стратегически план и годишен 
план за дейността си, които се утвърждават 
от председателя на агенцията;
3. изготвя одитен план за всеки одитен 
ангажимент, който съдържа обхват, цели, 
времетраене и разпределение на ресурсите за 
изпълнение на ангажимента, одитния подход 
и техники, вида и обема на проверките;
4. дава на председателя на агенцията не­
зависима и обективна оценка за състоянието 
на одитираните системи за финансово упра­
вление и контрол;
5. оценява процесите за идентифициране, 
оценяване и управление на риска, въведени 
от председателя на агенцията;
6. проверява и оценява: съответствието 
на дейностите със законодателството, въ­
трешните актове и договори; надеждността и 
всеобхватността на финансовата и оператив­
ната информация; създадената организация 
по опазване на активите и информацията; 
ефективността, ефикасността и икономич­
ността на дейностите; изпълнението на за­
дачите, договорите, поетите ангажименти и 
постигането на целите;
7. консултира председателя на агенцията 
по негово искане, като дава съвети, мнение, 
обучение и др. с цел да се подобрят процесите 
на управление на риска и контролът, без да 
поема управленска отговорност за това;
8. докладва и обсъжда с председателя на 
агенцията и с ръководителите на структурите, 
чиято дейност е одитирана, резултатите от 
всеки извършен одитен ангажимент и пред­
ставя одитен доклад;
9. дава препоръки в одитните доклади за 
подобряване на адекватността и ефективността 
на системите за финансово управление и кон­
трол, подпомага председателя на агенцията при 
изготвянето на план за действие и извършва 
проверки за проследяване изпълнението на 
препоръките;
10. изготвя и представя на председателя 
на агенцията годишен доклад за дейността 
по вътрешен одит в съответствие с чл. 40 от 
Закона за вътрешния одит в публичния сектор.
11. осигурява повишаването на професио­
налната квалификация на вътрешните одитори 
и осъществява контакти с другите звена за 
вътрешен одит от организациите от публич­
ния сектор с цел обмяна на добри практики.“
§ 10. В чл. 13 се правят следните изменения:
1. Точка 2 се изменя така:
„2. подготвя и провежда процедури по 
ЗОП, дава становища по законосъобразност­
та на договори, проекти на индивидуални 
административни актове и прави предложе­
ния за решаване на въпроси от юридически 
характер;“.
2. В т. 4 след думата „кореспонденция“ се 
поставя точка и запетая и текстът докрая се 
заличава.
§ 11. В чл. 14, ал. 3 думите „категорията, 
длъжностите и длъжностните степени в аген­
цията“ се заменят с „длъжностите, установени 
с Класификатора на длъжностите в админи­
страцията, при спазване на изискванията, 
залегнали в него.“
§ 12. В чл. 15, ал. 2 се правят следните 
изменения и допълнения:
1. В т. 3 накрая се добавя „и поддържа­
нето на ефективна система за управление на 
дейностите, която осигурява приоритет на 
безопасността и висока култура на безопас­
ност и сигурност;“.
2. Точка 4 се изменя така: 
„4. участва в извършването на оценка 
на представените от заявителя документи, 
предлага изискването на допълнителна ин­
формация за установяване спазването на 
изискванията за ядрена безопасност, радиаци­
онна защита и физическа защита и подготвя 
издаването, мотивите за отказ, изменението, 
допълването, подновяването, прекратяването и 
отнемането на лицензии и разрешения, както 
и издаването, мотивите за отказ и отнема­
нето на удостоверения за правоспособност 
и лицензии за специализирано обучение за 
дейности в ядрени съоръжения и източници 
на йонизиращи лъчения;“.
3. Точки 8 и 9 се изменят така: 
„8. подготвя проекти на вътрешни правила и 
други вътрешни актове, свързани с управление 
на дейностите, изпълнявани от дирекцията;
9. води регистрите на издадените раз­
решения и лицензии за дейности в ядрени 
съоръжения и лицензии за специализирано 
обучение, както и на издадените удостовере­
ния за правоспособност за работа в ядрени 
съоръжения и с ИЙЛ; в регистрите се вписват 
и всяко изменение, подновяване, прекратяване 
и отнемане;“.
4. Точка 10 се отменя.
5. В т. 13 след абревиатурата „МААЕ“ се 
добавя „и ЕК“.
6. В т. 18 думата „оборудване“ се заменя 
с „компоненти“.